Predkladacia správa

Podnet na vypracovanie návrhu nariadenia
    Ministerstvo zdravotníctva SR predkladá návrh nariadenia vlády Slovenskej republiky mimo Plánu legislatívnych úloh vlády Slovenskej republiky na rok 2004.

Vyjadrenie účelu a odôvodnenie potreby návrhu nariadenia
	Cieľom navrhovaného nariadenia vlády Slovenskej republiky je vydať podľa § 7 ods. 7 zákona č. 581/2004 Z. z. o  zdravotných poisťovniach,  dohľade nad zdravotnou starostlivosťou a o zmene a doplnení niektorých zákonov indikátory kvality na hodnotenie poskytovania zdravotnej starostlivosti.

Obsah návrhu nariadenia vlády
Návrh nariadenia vlády obsahuje zoznam indikátorov kvality slúžiacich na monitoring vybraných oblastí poskytovania zdravotnej starostlivosti.

Dopad na štátny rozpočet   
	Návrh nariadenia vlády nezakladá zvýšené nároky na štátny rozpočet. 

Dôvod nesprístupňovania návrhu nariadenia vlády
Nie je dôvod nesprístupňovania návrhu nariadenia vlády.

Informácia o pripomienkovom konaní
	Návrh nariadenia vlády bol predložený na pripomienkové konanie celkom 74 pripomienkujúcim orgánom. Výsledky pripomienkového konania sú uvedené vo vyhodnotení pripomienkového konania.

Hromadná pripomienka
zo strany verejnosti uplatnená nebola.

	Návrh nariadenia vlády prerokovala dňa 14. decembra 2004 Legislatívna rada vlády Slovenskej republiky; jej pripomienky a odporúčania sú v predloženom návrhu zapracované.